Până în prezent, singura ocazie de după 1969 când a existat o egalitate pentru locul I a fost în 1991, când Franța și Suedia au acumulat fiecare câte 146 de puncte. În 1991, regulamentul nu lua în considerare numărul de țări care au votat cele 2 țări aflate la egalitate, ci compara direct numărul de ocazii cu care au primit 12 puncte, 10 etc. Suedia a câștigat fiindcă a primit de mai multe ori 10 puncte. Conform regulii actuale, Franța ar fi câștigat.